Diari Oficial de la Generalitat Valenciana


Sumari del DOGV 9935, del 12-09-2024 (2024/9226)

RESOLUCIÓ de 10 de setembre de 2024, de la Direcció General de Producció Agrícola i Ramaderia, per la qual s'amplia el termini de justificació de les ajudes a la millora de la competitivitat i sostenibilitat de les explotacions ramaderes per a l'exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9935

Data del DOGV
:   12-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9226

CVE
:   AMIX-X-3139-6331

Data del document
:   10-09-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * ajuda pública
    * ramat

L’Orde 10/2023, de 4 de maig, de la Conselleria d’Agricultura, Desenvolupament Rural, Emergència Climàtica i Transició Ecològica, establix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana (DOGV 9591, 09.05.2024).

Mitjançant la Resolució de 16 d’abril de 2024, de la Direcció General de Producció Agrícola i Ramadera (DOGV 9833, 22.04.2024),es van convocar per a l’exercici 2024 les ajudes a la millora de la competitivitat i sostenibilitat de les explotacions ramaderes de la Comunitat Valenciana.

L’apartat quart, punts 2 i 3, de la Resolució de 16 d’abril de 2024, indica que el termini de justificació de les inversions per a la convocatòria de l’exercici 2024 finalitza el dia 15 d’octubre de 2024. No obstant això, d’acord amb l’article 32 de la Llei 39/2015, d’1 d’octubre, del procediment administratiu comú de les administracions públiques, es pot concedir una ampliació extraordinària del termini de justificació d’ un mes per a determinades inversions subvencionables quan tots o alguns dels projectes o activitats subvencionades no puga realitzar-se o justificar-se en el termini establit en la convocatòria, per causes justificades, a causa de la falta de l’acreditació per l’administració competent dels supòsits establits en la normativa urbanística i mediambiental, per a la presentació de l’instrument d’intervenció administrativa ambiental i/o llicència d’obres, sense perjuí de la presentació en termini ordinari de la justificació de les inversions subvencionables no afectades per estes circumstàncies. Esta ampliació haurà de sol·licitar-se mitjançant el corresponent model normalitzat disponible en la seu electrònica de la Generalitat, abans del 15 de setembre de 2024, i la notificació al beneficiari sobre la decisió d’ampliació de termini haurà de produir-se, en tot cas, abans de l’1 d’octubre de 2024.

Instruïts els procediments de tramitació dels expedients d’acord amb el que s’establix en la resolució de convocatòria, i considerant el crèdit disponible per a la present convocatòria, s’ha  publicat en data 05.09.2024 la Resolució de 28 d’agost de 2024, de la Conselleria d’Agricultura, Aigua, Ramaderia i Pesca, per la qual es dona publicitat del tràmit administratiu de concessió de les ajudes a la millora de la competitivitat i sostenibilitat de les explotacions ramaderes de la Comunitat Valenciana per a l’exercici 2024 (DOGV núm. 9930, de 05.09.2024).

D’acord amb això, i davant de la impossibilitat que els beneficiaris puguen dur a terme el compliment del termini previst de justificació per a l’efectiva i total execució de les inversions objecte de subvenció, posada de manifest per interessats, davant de la impossibilitat material i d’execució de la inversió subvencionada dins del termini i per a garantir l’efectivitat de les subvencions concedides, així com el compliment de la finalitat que s’hi perseguix, i evitar així el decaïment de l’objecte de la convocatòria, i considerant la proximitat entre la data de la resolució de concessió de l’ajuda i la data de justificació prevista en la convocatòria, es fa necessària l’ampliació del termini previst en l’apartat quart de la resolució de convocatòria.

Vist que l’article  32.1 de la Llei 39/2015, d’1 d’octubre, del procediment administratiu comú de les administracions públiques, assenyala que l’Administració, excepte precepte en contra, pot concedir d’ofici o a petició dels interessats, una ampliació dels terminis establits que no excedisca de la mitat d’estos, si les circumstàncies ho aconsellen i amb això no es perjudiquen drets de tercers. L’acord d’ampliació s’ha de notificar als interessats. L’apartat 3 del mateix precepte establix que, en cap cas, pot ser objecte d’ampliació un termini ja vençuts, així com que els acords sobre ampliació de terminis o sobre la seua denegació no són susceptibles de recurs, sense perjuí del procedent contra la resolució que pose fi al procediment.

Considerant que l’article 35.1*e*  de la Llei 39/2015, d’1 d’octubre, del procediment administratiu comú de les administracions públiques, establix l’obligació de motivació de l’ampliació del termini per a la justificació de les ajudes.

En virtut del que s’ha exposat, a proposta del cap del Servici de Producció i Sanitat Animal, en l’exercici de les atribucions que tinc delegades mitjançant el Decret 17/2024, de 12 de juliol, del Consell, pel qual s’establix l’estructura orgànica bàsica de la Presidència i de les conselleries de la Generalitat,

RESOLC

*Primer*

1. Ampliar fins al 20 d’octubre de 2024 el termini de justificació de les inversions realitzades indicat en l’apartat quart de la Resolució de 16 d’abril  de 2024, de la Conselleria d’Agricultura, Ramaderia i Pesca.

2. No obstant això, segons l’article 32 de la Llei 39/2015, d’1 d’octubre, del procediment administratiu comú de les administracions públiques, es pot concedir una ampliació extraordinària del termini de justificació d’un mes per a determinades inversions subvencionables quan tots o alguns dels projectes o activitats subvencionades no puga realitzar-se o justificar-se en el termini establit en la convocatòria, per causes justificades, a causa de la falta de l’acreditació per l’administració competent dels supòsits establits en la normativa urbanística i mediambiental, per a la presentació de l’instrument d’intervenció administrativa ambiental i/o llicència d’obres, així com la impossibilitat acreditada de la falta de subministrament dels equips o inversions subvencionades, sense perjuí de la presentació en termini ordinari de la justificació de les inversions subvencionables no afectades per estes circumstàncies. Esta ampliació haurà de sol·licitar-se mitjançant el corresponent model normalitzat disponible en la seu electrònica de la Generalitat, abans del 20 de setembre de 2024, i la notificació al beneficiari sobre la decisió d’ampliació de termini haurà de produir-se, en tot cas, abans del 10 d’octubre de 2024.

*Segon*

Notificar als interessats l’acord d’ampliació de termini utilitzant per a això el mitjà establit en les normes que regulen la convocatòria referida en l’apartat anterior.

*Tercer*

Contra la present resolució no es pot interposar cap recurs, de conformitat amb el que establix l’article 32.3 de la Llei 39/2015, d’1 d’octubre, del procediment administratiu comú de les administracions públiques.

  

València, 10 de setembre de 2024

( Orde 10/2023, de 4 de maig, DOGV núm 9591, de 09.05.2023)

Mª Àngels Ramón-Llin Martínez

Directora general de Producció Agrícola i Ramadera